சிரிக்கிறார்கள்.ஓஎன்ற அவர்கள் சிரிப்பு , அந்த அகன்ற பிரதேசத்தில் எதிரொலிக்கிறது. உடம்பைத் துண்டினால் துடைத்துவிட்ட பிறகு , ராஜப்பா தன் கைகளை உற்றுப் பார்த்தான். அவற்றுக்கு ஓர் ஆபத்தும் ஏற்படவில்லை. பத்திரமாக இருந்தன. எதற்காக ? அதுதான் அவனுக்கும் புரியவில்லை. இந்தக் கைகளினால் உழைத்து அவன் சம்பாதித்தது கிடையாது. வயிறுதான் உழைத்தது. கல்யாணம் எங்கே , கருமாதி எங்கே என்று வீடு தேடிச் சென்று உழைக்கிறது. கடந்த சில நாள்களாக அந்த உத்தியோகத்துக்கும் வழியில்லை. ஊரில் கல்யாணமும் நடக்கவில்லை , ஜனங்களும் ஆரோக்கியமாக